ORDE do 28 de decembro de 2004 pola que se resolve a concesión dos premios á innovación educativa a experiencias de promoción de condutas tolerantes e de mellora de convivencia convocados pola Orde do 18 de xuño de 2004 (Diario Oficial de Galicia do 19 de xullo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 17/01/2005

A Consellería de Educación e Ordenación Universitaria, por Orde do 18 de xuño de 2004 (DOG do 19 de xullo), convocou premios dentro do marco do impulso á innovación educativa nos niveis non universitarios e do recoñecemento do traballo realizado polo profesorado que, individual ou colectivamente, está a levar adiante prácticas educativas innovadoras.
Segundo o disposto no artigo 6 da devandita orde, o día 22 de novembro de 2004 constituíuse o xurado encargado de avaliar os traballos presentados, procedendo á súa valoración e levantándose na mesma data acta da proposta de concesión de premios, que se elevou ao conselleiro para a súa aprobación e publicación no Diario Oficial de Galicia.
En consecuencia co anteriormente exposto, a Consellería de Educación e Ordenación Universitaria,
DISPÓN:
Primeiro.-Conceder os premios á innovación educativa, convocados pola Orde do 18 de xuño de 2004, aos traballos e profesores que se relacionan no anexo á presente orde.
Segundo.-Contra esta resolución, que pon fin á vía administrativa, os interesados poderán interpor recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 de modificación da Lei 30/1992, de réxime
xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 28 de decembro de 2004.
Celso Currás Fernández
Conselleiro de Educación e Ordenación
Universitaria
ANEXO
Un primeiro premio de 5.000 euros ao traballo:
Título: Plano de acollida e integración do alumno inmigrante.
Coord.: Julio Gómez Gómez.
Centro: IES Lagoa de Antela.
Xinzo de Limia (Ourense).
Dous segundos premios de 2.500 euros cada un aos traballos:
Título: Os nosos maiores.
Autora: Ánxeles Rivera Machado.
Centro: CEIP Seis do Nadal.
Vigo (Pontevedra)
Título: Unha presada de historias.
Autor: Mª Carmen Rodríguez Montegrifo.
Centro: CEIP Campolongo.
Pontevedra.
Cinco terceiros premios de 2.000 euros cada un aos traballos:
Título: A cociña como elemento integrador.
Coord.: Aurelia Saa Rodríguez.
Centro: CEIP nº 2 de Tui.
Tui (Pontevedra).
Título: Para unha ensinanza activa: latinismos e expresións latinas colleitas da prensa.
Coord.: Óscar Sánchez Vidal.
Centro: IES Portovello.
Ourense.
Título: Encontrarnos hemos en Compostela.
Coord.: Juan Gordillo Campelo.
Centro: CPI O Cruce.
Cerceda (A Coruña).
Título: A ponte da tregua.
Coord.: Josefa Cuadrado Larrán.
Centro: IES Pedra da Agua.
Ponteareas (Pontevedra).
Título: Semana da Ciencia no IES A Xunqueira e no IES de Poio.
Coord.: Mª Concepción Mora Domínguez e José Manuel Dapena Márquez.
Centro: IES de Poio e IES A Xunqueira.
Poio (Pontevedra) e Pontevedra.